Χιλιάδες Αρμένιοι αποτίουν φόρο τιμής στα θύματα της γενοκτονίας, αφήνοντας λουλούδια στην αιώνια φλόγα του Τσιτσερνακαμπέρντ το 2009.
Η **Ημέρα Μνήμης για τη Γενοκτονία των Αρμενίων** (αρμενικά: Մեծ Եղեռնի զոհերի հիշատակի օր‎ - *Μετς Γιεγέρνι ζοχέρι χισατάκι ορ*) ή **Ημέρα Ανάμνησης για τη Γενοκτονία των Αρμενίων** είναι αργία στην Αρμενία και τη Δημοκρατία του Αρτσάχ στις 24 Απριλίου. Επίσης εορτάζεται από την αρμενική διασπορά την ίδια ημέρα. Λαμβάνει χώρα κάθε χρόνο στη μνήμη των θυμάτων της Γενοκτονίας των Αρμενίων του 1915. Ήταν μια σειρά από σφαγές και λιμούς που οδήγησαν στον θάνατο 1.5 εκατομμυρίων Αρμενίων από τους Οθωμανούς. Στο Ερεβάν, πρωτεύουσα της Αρμενίας, εκατοντάδες χιλιάδες άνθρωποι πηγαίνουν στο Τσιτσερνακαμπέρντ αφήνοντας λουλούδια στην αιώνια φλόγα που βρίσκεται εκεί.

Ιστορία
-------

Μνημείο για τη γενοκτονία στον καθεδρικό ναό του Αγίου Σαρκίς στην Τεχεράνη
Η 24η Απριλίου τιμά την απέλαση των Αρμενίων διανοούμενων στις 24 Απριλίου 1915 από την Κωνσταντινούπολη. Η πρώτη εκδήλωση στη μνήμη των θυμάτων έγινε από μια ομάδα επιζώντων της γενοκτονίας στην αρμενική εκκλησία της Αγίας Τριάδας στη πόλη της Κωνσταντινούπολης του 1919. Πολλές εξέχουσες προσωπικότητες της αρμενικής κοινότητας συμμετείχαν στον εορτασμό. Μετά από την αρχική εκδήλωση, το 1919, η ημερομηνία έγινε ετήσια ημέρα μνήμης για τη γενοκτονία.

Στις 9 Απριλίου 1975, η Αμερικανική Βουλή των Αντιπροσώπων πέρασε το Κοινό Ψήφισμα 148 ορίζοντας την 24η Απριλίου ως Εθνική Ημέρα Ανάμνησης της Ανθρώπινης Βαναυσότητας στον Άνθρωπο.

Το Ψήφισμα τιμούσε τα θύματα της γενοκτονίας, *ειδικά εκείνους με αρμενική καταγωγή που υπέκυψαν στη γενοκτονία που διαπράχθηκε το 1915,* Το ψήφισμα, ωστόσο, απέτυχε να περάσει στην Δικαστική Επιτροπή της Αμερικανικής Γερουσίας επειδή ο πρόεδρος Τζέραλντ Φορντ αντιτιθόταν σε αυτό επειδή το έβλεπε ως απειλή στην στρατηγική συμμαχία της χώρας με τη Τουρκία.

Το 1988, η Σοβιετική Αρμενία ενέκρινε επίσημα την 24η Απριλίου ως δημόσια ημέρα μνήμης.:215

Το 1997 η Πολιτειακή Συνέλευση της Καλιφόρνιας κήρυξε την 24η Απριλίου ως *Ημέρα Μνήμης για τη Γενοκτονία των Αρμενίων του 1915-1923 και για τα θύματα των πογκρόμ του Σουμγκαγήτ το 1988 και των ταραχών του Μπακού το 1990*.:232

Το 2007, η Αργεντινή πέρασε τον Εθνικό Νόμο 26199, ο οποίος ορίζει την 24η Απριλίου ως "Ημέρα Δράση για την Ανοχή και το Σεβασμό μεταξύ των Λαών", στην οποία οι Αρμενοαργεντινοί εξαιρούνται από την εργασία.

Το 2015, η Βουλή των Κοινοτήτων του Καναδά ενέκρινε ομόφωνα την πρόταση Μ-587 που προτάθηκε από τον Μπραντ Μπατ, σηματοδοτώντας τον Απρίλιο ως Μήνα Ανάμνησης, Καταδίκης και Αποτροπής Γενοκτονιών και όρισε την 24η Απριλίου ημέρα ανάμνησης της γενοκτονίας των Αρμενίων.

Το 2019, η Γαλλία γιόρτασε την πρώτη εθνική επέτειο της γενοκτονίας, με τον Γάλλο πρόεδρο Εμανουέλ Μακρόν να κηρύσσει την 24η Απριλίου "εθνική ημέρα μνήμης της γενοκτονίας των Αρμενίων", εκπληρώνοντας μια προεκλογική υπόσχεση.

Το 2021, ο Τζο Μπάιντεν έγινε ο πρώτος πρόεδρος των ΗΠΑ που αναγνώρισε επίσημα τη γενοκτονία, εκπληρώνοντας μια προεκλογική υπόσχεση.

Δείτε επίσης
------------

* Άρνηση της Γενοκτονίας των Αρμενίων

Παραπομπές
----------

1. ↑  Jones, Adam (2010). *Genocide: A Comprehensive Introduction*. Taylor & Francis. σελ. 156. ISBN 9780203846964.
2. ↑  Hovannisian, Richard G. επιμ. (1992). *The Armenian Genocide: History, Politics, Ethics*. Palgrave Macmillan. σελ. 339. ISBN 9780312048471.
3. ↑  «At the Origins of Commemoration: The 90th Anniversary Declaring April 24 as a Day of Mourning and Commemoration of the Armenian Genocide». Armenian Genocide Museum. 10 Μαρτίου 2009.
4. ↑  «United States House of Representatives Joint Resolution 148». *Armenian National Institute*. 9 Απριλίου 1975. Ανακτήθηκε στις 24 Απριλίου 2018.
5. ↑  Gunter, Michael M. (15 Απριλίου 2011). *Armenian History and the Question of Genocide*. Palgrave Macmillan. σελ. 76. ISBN 978-0-230-11059-5. Ανακτήθηκε στις 23 Απριλίου 2013.
6. 1 2  Bloxham, Donald (28 Απριλίου 2005). *The Great Game of Genocide: Imperialism, Nationalism, and the Destruction of the Ottoman Armenians*. Oxford University Press. σελ. Google Books PT10. ISBN 978-0-19-150044-2.
7. ↑  The Armenian Mirror-Spectator (22 Σεπτεμβρίου 2016). «Argentina's Catamarca Province Recognizes Armenian Genocide». *The Armenian Mirror-Spectator*. Ανακτήθηκε στις 3 Οκτωβρίου 2019.
8. ↑  «Brad Butt – Private Members' Motions – 41st Parliament, 2nd Session». Αρχειοθετήθηκε από το πρωτότυπο στις 26 Οκτωβρίου 2020. Ανακτήθηκε στις 24 Απριλίου 2020.
9. ↑  «France marks first national commemoration of Armenian genocide». *France 24*. 24 Απριλίου 2019. Ανακτήθηκε στις 3 Οκτωβρίου 2019.
10. ↑  «France dedicates first Armenian genocide commemorations – 24.04.2019». *DW.COM*. Ανακτήθηκε στις 3 Οκτωβρίου 2019.
11. ↑  Euronews (6 Φεβρουαρίου 2019). «France declares April 24 "Day of Remembrance for Armenian Genocide'». *euronews*. Ανακτήθηκε στις 3 Οκτωβρίου 2019.
12. ↑  «Statement by President Joe Biden on Armenian Remembrance Day». *The White House* (στα Αγγλικά). 24 Απριλίου 2021. Ανακτήθηκε στις 24 Απριλίου 2021.